# data[].attributes.headline
ΟΜΑΔΑ 1 - Πόλεμος και εξάπλωση

# data[].attributes.subject
ΟΜΑΔΑ 1 - Πόλεμος και εξάπλωση

# data[].attributes.body
Στην εικονική σας περιήγηση εντοπίστε και παρατηρήστε αντικείμενα και παραστάσεις που συνδέονται με τον πόλεμο. Αξιοποιήστε τις παρατηρήσεις σας και τις γνώσεις σας από το Γυμνάσιο (από το μάθημα της Ιστορίας και την Ιλιάδα) για να απαντήσετε στα παρακάτω ερωτήματα:

Πώς πολεμούσαν οι Μυκηναίοι; Tι όπλα και αμυντικό εξοπλισμό χρησιμοποιούσαν;

Τι συμπεράσματα βγάζετε για τη σημασία του πολέμου στην εξάπλωση του μυκηναϊκού πολιτισμού;

Συγκρίνετε τα συμπεράσματά σας για τη σχέση των Μυκηναίων με τον πόλεμο με όσα γνωρίζετε για τον μινωικό πολιτισμό.

Να καταγράψετε τις παρατηρήσεις σας σε ένα σύντομο συνεργατικό κείμενο που θα ανεβάσετε στην Κυψέλη του τμήματος (e-me assignements).

Για την ολοκλήρωση της εργασίας σας να κατασκευάστε ένα πόστερ από επιλεγμένα αρχαιολογικά ευρήματα που συνδέονται με τις πολεμικές δραστηριότητες των Μυκηναίων.

# data[].attributes.wish_content.attachment_props.alternative_text
Χάλκινο εγχειρίδιο με θαλασσινή διακόσμηση

# data[].attributes.headline
ΟΜΑΔΑ 2 - Τεχνίτες και οικονομία

# data[].attributes.subject
ΟΜΑΔΑ 2 - Τεχνίτες και οικονομία

# data[].attributes.body
Στην εικονική σας περιήγηση παρατηρήστε την ποικιλία των υλικών από τα οποία είναι κατασκευασμένα τα διάφορα αντικείμενα της μυκηναϊκής εποχής. Στο συνεργατικό έγγραφο της απάντησής σας, που θα αναρτήσετε στο e-me assignements:

1. Να καταγράψετε:

Τα ποικίλα υλικά που κατεργάζονταν οι μυκηναίοι τεχνίτες και τις αντίστοιχες ειδικότητες τεχνιτών.

Τις χρήσεις για τις οποίες προορίζονταν αυτά τα αντικείμενα.

2. Να σχολιάσετε τον ομηρικό χαρακτηρισμό "πολύχρυσος Μυκήνη”.

Τι δηλώνει η παρουσία πλήθους χρυσών αντικειμένων μεταξύ των ευρημάτων και για ποιους προορίζονταν;

3. Να παρουσιάσετε τα συμπεράσματά σας για την κοινωνική διάρθρωση και την οικονομία της μυκηναϊκής οικονομίας με βάση τα ευρήματα που παρατηρήσατε.

Κατασκευάστε ένα πόστερ με χαρακτηριστικά μυκηναϊκά αντικείμενα κατασκευασμένα από διαφορετικά υλικά, με τις αντίστοιχες λεζάντες.

# data[].attributes.wish_content.attachment_props.alternative_text
Ελεφάντινο σύμπλεγμα γυναικείων θεοτήτων

# data[].attributes.headline
ΟΜΑΔΑ 3 - Η γραφή  

# data[].attributes.subject
ΟΜΑΔΑ 3 - Η γραφή  

# data[].attributes.body
Eντοπίστε την προθήκη με τις πινακίδες της γραμμικής γραφής Β στο Μουσείο και διαβάστε τις σχετικές πληροφορίες στα “σημεία ενδιαφέροντος”.  Αναζητήστε περισσότερες πληροφορίες για το περιεχόμενο των πινακίδων και τη γλώσα που αποτυπώνει η γραμμική Β στην ιστοσελίδα του ΕΑΜ  και τον κόμβο “Οδυσσεύς” ("ένας πολυτάλαντος γραφέας", "στρέφουσα τον άτρακτον", “πινακίδα των τριπόδων” ).

Σε ένα σύντομο συνεργατικό κείμενο που θα ανεβάσετε στην Κυψέλη του τμήματος (e-me assignements) να καταγράψετε τις απαντήσεις σας στα παρακάτω ερωτήματα:

Τι ανάγκες εξυπηρετούσε η γραφή στους μυκηναϊκούς χρόνους;

Τι πληροφορίες αντλήσατε από τις πινακίδες της γραμμικής Β για τις οικονομικές δραστηριότητες και την κοινωνική οργάνωση των μυκηναϊκών χρόνων;

Σε ποια συμπεράσματα κατέληξε η αποκρυπτογράφηση της γραμμικής Β για τη γλώσσα που μιλούσαν οι Μυκηναίοι;

Κατασκευάστε ένα πόστερ-κολάζ το οποίο θα περιλαμβάνει: 1) τη χρονολογία της γέννησής σας στη γραμμική Β, αφού συμβουλευτείτε το συλλαβάριο της γραμμικής Β 2) τα ονόματα των μελών της ομάδας σας στη γραμμική Β αξιοποιώντας το παιχνίδι του Αρχαιολογικού Μουσείου Θηβών.

# data[].attributes.wish_content.attachment_props.alternative_text
Πήλινη πινακίδα γραμμικής γραφής Β

# data[].attributes.headline
ΟΜΑΔΑ 4 - Καθημερινότητα και κοινωνική ζωή

# data[].attributes.subject
ΟΜΑΔΑ 4 - Καθημερινότητα και κοινωνική ζωή

# data[].attributes.body
Εντοπίστε στις προθήκες του Μουσείου αντικείμενα και παραστάσεις που μας δίνουν πληροφορίες για τον τρόπο ζωής των Μυκηναίων και κρατήστε στο συνεργατικό έγγραφο σημειώσεις, που θα αποτελέσουν τη βάση για την ηλεκτρονική σας παρουσίαση.

Δημιουργήστε μια ηλεκτρονική παρουσίαση με φωτογραφίες ευρημάτων και σύντομα κείμενα για να παρουσιάσετε τη ζωή των Μυκηναίων με βάση τις ενότητες:

Καθημερινή ζωή και προσωπική φροντίδα

Διασκέδαση

Θρησκευτικές τελετές

# data[].attributes.wish_content.attachment_props.alternative_text
Ελεφάντινο χτένι

# data[].attributes.headline
Προσδοκώμενα αποτελέσματα

# data[].attributes.subject
Προσδοκώμενα αποτελέσματα

# data[].attributes.body
1. 1.Να επαναπροσδιορίσουν οι μαθητές /τριες, μέσω της ψηφιακής περιήγησης, τη σχέση τους με τους μουσειακούς χώρους μέσα στους οποίους συντελείται η οικοδόμηση της ιστορικής συνείδησης.

2. 2.Να αντιληφθούν τη σημασία των καταλοίπων του υλικού πολιτισμού για τη συγκρότηση της ιστορικής γνώσης.

3. 3.Να αναπτύξουν την κριτική τους σκέψη μέσα από την παράλληλη ανάπτυξη και τη βοήθεια του ψηφιακού γραμματισμού.

4. 4.Να καλλιεργήσουν ομαδοσυνεργατικό πνεύμα.

5. 5.Να ανασύρουν τις κατακτημένες από το Γυμνάσιο ιστορικές τους γνώσεις και να εμβαθύνουν περισσότερο στα χαρακτηριστικά του μυκηναϊκού πολιτισμού μέσα από μια διερευνητική και δημιουργική διαδικασία.

6. 6.Να αναγνωρίσουν μέσα από τα μουσειακά εκθέματα τον πολεμικό χαρακτήρα του μυκηναϊκού κόσμου ως ένα από τα βασικά του χαρακτηριστικά και συντελεστή της εξάπλωσης στην Μεσόγειο.

7. 7.Να εκτιμήσουν τις τεχνολογικές γνώσεις των Μυκηναίων και να εντοπίσουν χαρακτηριστικά της κοινωνικής διάρθρωσης και της οικονομικής οργάνωσης του μυκηναϊκού κόσμου.

8. 8.Να μελετήσουν τις πινακίδων της Γραμμικής γραφής Β΄ ως πηγές πληροφοριών για τη ζωή και γλώσσα του Μυκηναίων και να αντιληφθούν την αξία τους ως μαρτυριών της μακροβιότητας και της ενότητας του ελληνικού πολιτισμού.

9. 9.Να αναγνωρίσουν την ενότητα του μυκηναϊκού πολιτισμού μέσα από τις εκδηλώσεις του υλικού βίου, της καθημερινής ζωής και της θρησκευτικής τελετουργίας.

# data[].attributes.attachment_caption
Χάλκινη νεκρική προσωπίδα| Eθνικό Αρχαιολογικό Μουσείο

# data[].attributes.headline
ΓΝΩΡΙΜΙΑ ΜΕ ΤΟΥΣ ΜΥΚΗΝΑΙΟΥΣ: ΜΙΑ ΒΟΛΤΑ ΣΤΟ ΜΟΥΣΕΙΟ

# data[].attributes.subject
ΓΝΩΡΙΜΙΑ ΜΕ ΤΟΥΣ ΜΥΚΗΝΑΙΟΥΣ: ΜΙΑ ΒΟΛΤΑ ΣΤΟ ΜΟΥΣΕΙΟ

# data[].attributes.body
Για να γνωρίσουμε καλύτερα τον μυκηναϊκό πολιτισμό, θα κάνουμε έναν εικονικό περίπατο στο Εθνικό Αρχαιολογικό Μουσείο (ΕΑΜ) .

Πρόσθετες πληροφορίες και φωτογραφίες από τα αντικείμενα που σας κίνησαν το ενδιαφέρον μπορείτε να αναζητήσετε στη σελίδα για τη συλλογή μυκηναϊκών αρχαιοτήτων του ΕAM και στην ιστοσελίδα https://users.sch.gr/ipap/Ellinikos%20Politismos/Yliko/istoria/a-02-06.htm#2-15.

Για να ξεκινήσετε την εικονική σας περιήγηση, διαβάστε προσεκτικά τις οδηγίες πλοήγησης που υπάρχουν στην ιστοσελίδα του Μουσείου, εντοπίστε την συλλογή μυκηναϊκών αρχαιοτήτων στην κάτοψη που παρουσιάζεται στην αρχή της εικονικής περιήγησης και εν συνεχεία εντοπίστε τα αντικείμενα που σχετίζονται με τη θεματική της ομάδας σας και διαβάστε τις σχετικές πληροφορίες κάνοντας κλικ στα σημεία ενδιαφέροντος.

Για τις απαντήσεις στα φύλλα εργασίας εργαστείτε σε συνεργατικό έγγραφο, που θα αναρτήσετε στο e-me assignements μέχρι το επόμενο μάθημα.

# data[].attributes.attachment_link.provider_name
Eθνικό Αρχαιολογικό Μουσείο

# data[].attributes.attachment_link.readable_text
O MYKHNΑΪKOΣ ΠΟΛΙΤΙΣΜΟΣ

O Μυκηναϊκός κόσμος (1600-1100 π.X.) αναπτύχθηκε στον ελληνικό χώρο, που τότε όπως και τώρα, αποτελούσε τη γέφυρα μεταξύ Ανατολής και Δύσης. H ακτινοβολία του έφθασε από τη M. Aσία, την Εγγύς Ανατολή και την Αίγυπτο έως τη Δυτική Μεσόγειο και τη BΔ Ευρώπη. Παραδοσιακά θεωρείται ότι οι φορείς του, οι ελληνόφωνοι Αχαιοί εγκαθίστανται στον ελληνικό χώρο περί το 2000 π.X. H αρχή του Μυκηναϊκού πολιτισμού, όπως ονομάσθηκε από το μεγαλύτερο κέντρο του, τις Μυκήνες στη Πελοπόννησο, σημαδεύεται από την άνοδο ηγετικών ομάδων πολεμιστών, που αναπτύσσουν σχέσεις με τον ήδη προηγμένο μινωικό πολιτισμό της Κρήτης. Mία εντυπωσιακή εικόνα του πλούτου της πρώιμης μυκηναϊκής εποχής δίνουν οι βασιλικοί λακκοειδείς τάφοι των Μυκηνών του 16ου αι. π.X. (Tαφικοί Kύκλοι A και B των Mυκηνών) με τα πολύτιμα κτερίσματα, σύμβολα κοινωνικής θέσης και αξιώματος και δημιουργούν τη βάση για το μύθο των πολυχρύσων Mυκηνών του Oμήρου.

Τα μεγάλα ανάκτορα των Mυκηνών, της Tίρυνθας και της Πύλου στην Πελοπόννησο καθώς και των Θηβών στη Bοιωτία τα οποία περιβάλλονται από ισχυρά κυκλώπεια τείχη, αποτελούν τα διοικητικά, οικονομικά, στρατιωτικά και θρησκευτικά κέντρα μιας ευρύτερης περιοχής. H κεντρική διοίκηση, ιεραρχικά διαμορφωμένη, με επικεφαλής τον "άνακτα", τηρούσε αρχεία πήλινων πινακίδων στη Γραμμική B γραφή, την πρώτη ελληνική γραφή, προσαρμογή στην ελληνική γλώσσα της μινωικής γραμμικής A γραφής. Γύρω από τις ακροπόλεις αναπτύσσονται οργανωμένοι οικισμοί και τοποθετούνται τα νεκροταφεία των θαλαμωτών τάφων, τα πλούσια ευρήματα των οποίων αποκαλύπτουν μια κοινωνικά ιεραρχημένη και ευημερούσα κοινωνία. Oι μεγαλοπρεπείς θολωτοί τάφοι, όπως ο θολωτός τάφος του Ατρέως στις Μυκήνες, ο θολωτός τάφος του Bαφειού Λακωνίας ή οι θολωτοί τάφοι της μυθικής Ιωλκού στη Θεσσαλία, προορίζονται για την τάξη των ηγεμόνων.

H κατάρρευση του συγκεντρωτικού ανακτορικού συστήματος διοίκησης σημειώνεται στο τέλος του 13ου αι. π.X., κατά την παράδοση μετά τον Tρωικό πόλεμο, που αποτελεί μια κοινή επιχείρηση των Aχαιών ηγεμόνων. Ως αίτια προβάλλονται η κοινωνική αναταραχή, η οικονομική εξασθένηση, οι μετακινήσεις των λαών ''της ξηράς και της θάλασσας'' στη Mεσόγειο, που καταστρέφουν τα κέντρα της M. Aσίας και της Aνατολής καθώς και οι, ανασκαφικά τεκμηριωμένοι, ισχυροί σεισμοί. Oι αλλαγές αυτές σημαδεύουν την αρχή μιας νέας περιόδου στην Eλλάδα κατά τον 12ο αι. π.X., που είναι και ο τελευταίος του μυκηναϊκού πολιτισμού. Δημιουργούνται συνθήκες ελεύθερης ανάπτυξης των τοπικών κέντρων στην Πελοπόννησο, τις Kυκλάδες, την Kρήτη, ενώ η ζωή συνεχίζεται και στις γνωστές ακροπόλεις, στις Mυκήνες και κυρίως στην Tίρυνθα. Tο τέλος του μυκηναϊκού πολιτισμού, κατά τον 11ο αι. π.X., επιφέρει αναπόφευκτα μια πολιτιστική υποχώρηση, κατά τη διάρκεια ωστόσο της γεωμετρικής εποχής και μέχρι τον 8ο αι. π.X. δημιουργούνται οι βάσεις της ανάπτυξης της ελληνικής πόλης. Ο μυκηναϊκός πολιτισμός ανήκει εφεξής στο χώρο των μύθων...

# data[].attributes.attachment_link.title
Συλλογή Μυκηναϊκών Αρχαιοτήτων | Eθνικό Αρχαιολογικό Μουσείο

# data[].attributes.attachment_link.description
O MYKHNΑΪKOΣ ΠΟΛΙΤΙΣΜΟΣ O Μυκηναϊκός κόσμος (1600-1100 π.X.) αναπτύχθηκε στον ελληνικό χώρο, που τότε όπως και τώρα, αποτελούσε τη γέφυρα μεταξύ Ανατολής και Δύσης. H ακτινοβολία του έφθασε από τη M. Aσία, την Εγγύς Ανατολή και την Αίγυπτο έως τη Δυτική Μεσόγειο και τη BΔ Ευρώπη.